ועדת הכספים, כנסת 22, פרוטוקול מספר 41, 2019-12-30 13:45

משה גפני: אני פותח את הישיבה בסעיף האחרון בסדר-היום: בקשה להארכת מועדים לפי חוק מימון מפלגות, התשל"ג–1973, ולפי חוק הרשויות המקומיות (מימון בחירות), התשנ"ג–1993.

משה גפני: קודם כול הארכת מועדים לפי חוק מימון מפלגות, בבקשה, חנה רותם ממבקר המדינה.

חנה רותם: בוקר טוב או צוהריים טובים, מדובר בבקשת המפלגות מהוועדה ומהמדינה לאחד את מועד הגשת הדוחות הכספיים של תקופת הבחירות לרשויות המקומיות בגין סיעות הבת בשנת הכספים 2018.

חנה רותם: בקשות המפלגות להגיש את הדוחות האלה עד ה-16 בפברואר בשל המורכבות של מערכות הבחירות שהיו ברצף, ומתוקף זה גם נדרש אישור להארכת המועד להגשת דוח מבקר המדינה.

חנה רותם: אלו בעצם שתי הבקשות שמונחות בפני הוועדה.

משה גפני: שלומית.

שלומית ארליך: חנה, מבחינת המועדים, הבקשות של המפלגות הן להאריך בעצם בחצי חודש, נכון?

חנה רותם: הבקשה של המפלגות בהתייחס לחוק מימון מפלגות היא להאריך בחצי חודש בהתייחס לבקשה קודמת שאושרה על ידי הוועדה, ובהתייחס לרשויות המקומיות - - -

שלומית ארליך: עזבי את הרשויות רגע.

שלומית ארליך: לגבי המבקר?

חנה רותם: חצי חודש.

שלומית ארליך: המבקר חודשיים.

חנה רותם: המפלגות הסבירו למבקר המדינה שבשל מערכות הבחירות ומערכת הבחירות לכנסת העשרים ושלוש יקשה עליהן לתת תשובות לביקורת ולענות לטיוטות הממצאים, ולכן נראה שיש צורך לבקש גם ארכה נוספת להגשת דוחות מבקר המדינה.

ארכה בסיסית זה ריטואל קבוע.

אבל עכשיו בתקופה הזאת שבאמת יש שלוש מערכות בחירות יש היגיון בזה שתהיה בקשה נוספת על הריטואל הקבוע.

חנה רותם: המועד הקבוע בחוק להגשת דוח מבקר המדינה הוא חמישה חודשים לאחר מועד הגשת הדוחות למבקר המדינה.

משה גפני: יש הערות?

משה גפני: בבקשה.

שלומית ארליך: רק מבחינת המפלגות, בעצם קיבלנו ויש לפנינו בקשות של חמש מפלגות.

חנה רותם: עד היום ראיתי שהגישו עוד כמה.

חנה רותם: בסך הכול יש עשר מפלגות שהגישו.

משה גפני: שלומית, אני מציע שאם אנחנו מאשרים אז מאשרים לכולם.

שלומית ארליך: לכולם.

משה גפני: כולם מבקשים.

ברור.

משה גפני: בבקשה.

משה אבוטבול: רק משפט אחד.

משה אבוטבול: אני חושב שגם באותה הזדמנות שמאשרים את זה, לעמוד על כך – עבודת מבקר המדינה למפלגות נמשכת ונמשכת, ולפעמים גם דופקת את הספקים עם האחוזים שמותירים לתשלום הסופי אחרי הדוח – אם אפשר לתגבר יותר את הנושא הזה זה מאוד יעזור.

משה אבוטבול: ואני מדבר כאחד שחווה בעיה מהסוג הזה.

חנה רותם: סליחה, הרגע ציינתי שבעצם המפלגות הן אלה שבאו למבקר המדינה והודיעו לו שהן לא יוכלו לשתף פעולה בזמן הביקורת ולהחיש אותה, ולכן הדבר הזה נדרש.

משה אבוטבול: אין לי בעיה.

משה אבוטבול: השאלה עם מה שקשור לחלקו של המבקר, לתגבר אולי יותר בקרים או משהו כזה.

חנה רותם: המבקר עושה את כל שביכולתו על מנת לעמוד בלוחות הזמנים ולעשות ביקורת הכי מהר שאפשר.

אבל אם הוא לא מקבל תשובות הוא לא יכול - - -

משה אבוטבול: אלה שכן.

משה אבוטבול: אי-אפשר לתלות את זה רוחבי לכולם.

משה אבוטבול: אלה שכן הגישו או שהזדרזו, לאפשר להם את זה.

משה אבוטבול: זה חשוב.

חנה רותם: זה מצב שהוא נכון בבחירות לרשויות המקומיות הבלתי עצמאיות.

חנה רותם: זה מצב שהוא לא נכון עכשיו.

בדיוק.

ברשויות המקומיות ביקשנו את זה וגם נעניתם לזה.

זאת אומרת שהתשובות שלכם יהיו בטור ולא ב - - -

חנה רותם: עשינו את מה שאנחנו יכולים הכי מהר שאפשר.

חנה רותם: פה הכסף אצלכם.

חנה רותם: הוא לא מחכה לנו.

משה אבוטבול: תודה רבה.

זה שונה ברשויות.

שלומית ארליך: אקריא את ההחלטה?

משה גפני: בבקשה.

שלומית ארליך: חנה, בסדר?

חנה רותם: כן.

שלומית ארליך: "החלטה בדבר הארכת מועדים לפי חוק מימון מפלגות, התשל"ג–1973 בהתאם לסעיף 10(ו) לחוק מימון מפלגות, התשל"ג–1973, ובהסכמת מבקר המדינה, מחליטה הוועדה הזמנית לענייני כספים של הכנסת כמפורט להלן: (1) להאריך עד יום כ"א בשבט התש"ף (16 בפברואר 2020) את מועד מסירת החשבונות השוטפים לתקופה המתחילה ביום י"ד בטבת התשע"ח (1 בינואר 2018) והמסתיימת ביום כ"ג בטבת התשע"ט (31 בדצמבר 2018); (2) להאריך עד יום כ"ז באלול התש"ף (16 בספטמבר 2020) את מועד מסירת דוח מבקר המדינה לגבי תוצאות ביקורת החשבונות השוטפים לתקופה המתחילה ביום י"ד בטבת התשע"ח (1 בינואר 2018) והמסתיימת ביום כ"ג בטבת התשע"ט (31 בדצמבר 2018);" זה בעצם יחול לגבי כלל המפלגות.

משה גפני: מי בעד ההחלטה כפי שהקריאה היועצת המשפטית?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: ההחלטה התקבלה.

משה גפני: בקשת מבקר המדינה להארכת המועד להגשת דוח מבקר המדינה בדבר חשבונות סיעות האם ורשימות המועמדים המשותפות שלהן בבחירות לרשויות המקומיות, לפי סעיף 23(ב) לחוק הרשויות המקומיות (מימון בחירות), התשנ"ג–1993.

משה גפני: אנחנו מצביעים על זה בנפרד?

שלומית ארליך: חנה תסביר.

משה גפני: בבקשה.

חנה רותם: בעצם הצגתי את שני הדברים ביחד.

שלומית ארליך: נגיד שבעצם זו סמכות שמוקנית לפי סעיף 23(ב) לחוק הרשויות המקומיות (מימון בחירות) בדרך כלל לוועדת הפנים, ובגלל הסיטואציה שנוצרה בעצם תיקנו את חוק יסודות התקציב (תיקון מס' 52 – הוראת שעה), התש"ף–2019.

משה גפני: אם היית רואה את הדיון שהיה לנו קודם, שזה בכלל לא דיון שלנו, זה דיון של ועדת הפנים, אז היית אומרת כל הכבוד שהם לקחו את מימון מפלגות.

משה גפני: הכול עובר אלינו, מה אני אעשה.

חנה רותם: אבל לפחות במימון מפלגות אתם מבינים.

משה גפני: אנחנו גם מבינים במה שהיה קודם.

אדוני היושב-ראש, אני חושב שצריך לעשות שינוי שם לוועדה מוועדת הכספים לוועדה רב-תכליתית בכל נושא.

כל נושא לפה.

משה גפני: זה לא לעניין, באמת.

משה גפני: באמת לא לעניין.

משה גפני: תשמע, גם בנושא הקודם שהיה צריכה לשבת ועדה עם נתונים ועם הכול, לא בצורה כזאת.

משה גפני: זה שהכול תקוע בבחירות כאלה, בסוף יסבלו מזה.

מתנקז.

משה גפני: מילא דברים שנוגעים אלינו או שאנחנו יודעים.

משה גפני: בסדר, מה זה משנה.

משה גפני: בקיצור, לא אנחנו החלטנו על בחירות.

משה גפני: מי שהחליט על בחירות זה מי שאשם בזה.

משה גפני: מי בעד אישור הבקשה?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הבקשה אושרה.

משה גפני: תודה רבה.

משה גפני: הישיבה נעולה.